
Здравейте!  

Бих искала да попитам как се процедира при наличие на вербална агресия с цел унижение, заплахи, обиди, изнудване (всичките доказуеми) от човек в интернет, когото лично не познавам. Знам, че има подавани жалби от негови бивши приятелки преди във времето, като скоро са пускани отново жалби за тормоз от негова страна към тях. Знам и че е заведено дело срещу него, по негови думи, за опит за убийство. Както и че една от жалбите е за Склоняване към самоубийство. Нямам аболютно никакъв физически контакт, познаваме се от сравнително малко време и сме общували само онлайн, чрез приложението Телеграм. Като комуникацията с него е била под формата на сътрудничество помежду ни за разобличаване на определен кръг от хора, поддържащи Телеграм група, в която се споделя детска порнография. Агресията от негова страна започна на 15.07.2021, като до скоро беше безобидна и по-скоро заядлива. Всичко ескалира с опита му за заплахи към мен на 05.08.2021 вечерта. След многократни опити от моя страна да потърся обяснение от него, той ме блокираше и не ми даваше възможност да се свържа с него. На 07.08.2021 той започна да разпространява обиди по мой адрес, да споделя невярна информация, целяща да ме злепостави. Твърди, че разполага с информация за мен, защото съм била много добре ПРОУЧЕНА и ако не внимавам какво правя и говоря, ще стане лошо за мен, след което завърши с три гласови съобщения, в които ме обижда, тъпче достойнството ми, подиграва се основното женско качество – майчинството и по-точно това, че аз самата нямам деца.  

Ще съм благодарна на всякаква информация, съвет, насока, която би ми помогнала въпросния човек да си получи съответното наказание.


 

Вербална агресия, заплахи и изнудване в интернет
================================================

 

Здравейте,


съветът ми е да се консултирате на място с адвокат, който е специалист по наказателно право, като същият ще прецени дали има основание за подаване на жалба в съда за образуване на производство от частен характер, или подаване на жалба в полицията и прокуратурата.


Поздрави,  

адв. Николина Митова


